Namangan xalqaro aeroporti

Namangan aeroporti (IATA: NMA, ICAO: UTFN) — Namangan shahri gʻarbida joylashgan xalqaro aeroport.

Aloqalari 
 Krasnoyarsk xalqaro aeroporti, Krasnoyarsk
 Domodedovo xalqaro aeroporti, Moskva
 Koltsovo xalqaro aeroporti, Yekaterinburg
 Pulkovo xalqaro aeroporti, Sankt-Peterburg
 Toshkent xalqaro aeroporti, Toshkent

„Sharqiy“ hab 

Namangan xalqaro aeroporti 2021-yilgacha “Oʻzbekiston havo yoʻllari” Milliy aviakompaniyasi va MDH davlatlarining boshqa aviakompaniyalari samolyotlari uchun muqobil aerodrom bo‘lgan . 

Biroq 2021-yilda “O‘zbekiston havo yo‘llari” Milliy aviakompaniyasi Farg‘ona vodiysidagi ikkita aeroport – Namangan va Farg‘ona shaharlari xalqaro aeroportlari hududida “Sharqiy” habni tashkil etishga qaror qildi. 

2022-yil 30-yanvar kuni Oʻzbekiston Transport vazirligi koʻmagida “O‘zbekiston havo yo‘llari” va Uzbekistan Airports kompaniyalarining qoʻshma loyihasi boʻlgan „Sharqiy“ hab yoʻlga qoʻyildi. Loyiha Rossiyaning 9 shahriga — Moskva, Orenburg, Ufa, Samara, Omsk, Irkutsk, Krasnodar, Yekaterinburg hamda Perm shaharlariga  toʻgʻridan-toʻgʻri arzon reyslarni amalga oshirishni nazarda tutadi . 

“O‘zbekiston havo yo‘llari” Milliy aviakompaniyasi tomonidan “Sharqiy" hab tashkil etilishining asosiy maqsadi – Fargʻona vodiysidan talab yuqori boʻlgan yoʻnalishlar boʻyicha parvoz qilish uchun shart-sharoitlar yaratish hisoblanadi . Loyihaga koʻra, aviakompaniya mintaqadan Rossiya Federatsiyasi va Fargʻona vodiysi aholisi orasida mashhur boʻlgan uzoq xorij shaharlariga yoʻnalish tarmogʻini kengaytirish maqsadida Namangan va Fargʻona shaharlarining xalqaro aeroportlaridan foydalanadi.

Milliy aviakompaniyaning Uzbekistan Airways Express havo kemalarida Full Economy (toʻliq iqtisodiy sinf) tamoyili asosida Namangandan Moskva, Perm, Samara, Omsk, Orenburg, Irkutsk, Krasnodar va Yekaterinburgga toʻgʻridan-toʻgʻri muntazam aviaqatnovlarni amalga oshirishni boshladi. Ilk parvoz 2022-yilning 30-yanvar kuni Namangan-Perm yoʻnalishida amalga oshirildi . Ushbu reysda "O‘zbekiston havo yo‘llari"ning Airbus A320 samolyoti 174 nafar yoʻlovchini Rossiyaning Perm shahridagi xalqaro aeroportga yetkazdi . 31-yamvar kuni esa Namangandan Moskva va Orenburgga parvozlar qilindi .

“O‘zbekiston havo yo‘llari” Milliy aviakompaniyasi Farg‘ona vodiysi bo‘ylab bir qator yo‘nalishlar bo‘yicha aviachiptalar narxini 30 foizga pasaytirdi. Narxlar pasayishiga samolyotdagi oʻrindiqlar sonining ko‘payishi va xizmat ko‘rsatish (oziq-ovqat, bagaj) xarajatlarining kamayishi hisobiga erishildi .

“O‘zbekiston havo yo‘llari”ning Namangandan muntazam parvozlari 
2022-yil yakuni holatida quyidagi reyslar amalga oshiriladi:

 Namangan - Moskva (Domodedovo) - Namangan: haftasiga 4 ta reys;
 Namangan - Samara - Namangan: haftasiga 1 reys;
 Namangan - Ufa - Namangan: haftasiga 1 reys;
 Namangan - Omsk - Namangan: haftasiga 1 reys;
 Namangan - Yekaterinburg - Namangan: haftasiga 1 reys;
 Namangan - Krasnodar - Namangan: haftasiga 1 ta reys;
 Namangan - Perm - Namangan: haftasiga 1 reys;
 Namangan - Irkutsk - Namangan: haftasiga 1 ta reys;
 Namangan - Krasnoyarsk - Namangan: haftasiga 1 ta reys;

Xorijiy aviakompaniyalarning Namangandan muntazam parvozlari 

2022-yilda quyidagi aviakompaniyalar Namangan xalqaro aeroportiga muntazam reyslarni amalga oshira boshladilar:

Manbalar

Havolalar 
 
Namangan viloyati
Oʻzbekiston aeroportlari